

**MESTSKÝ ÚRAD STARÁ ĽUBOVŇA**

**Obchodná ul. č. 1, 064 01 Stará Ľubovňa**

**Všetkým poslancom MsZ**

Váš list číslo/zo dňa Naše číslo Vybavuje/linka/e-mail Stará Ľubovňa

4514/2019 JUDr.Železníková/052 43 15 223 09.12.2019 katarina.zeleznikova@staralubovna.sk

**VEC**

**Vyhodnotenie pripomienok k návrhu VZN č. 64 o regulovaní parkovania vozidiel na vymedzenom území mesta Stará Ľubovňa.**

V zmysle § 6 ods. 6 a ods. 7 Zákona č. 369/1990 Zb. o obecnom zriadení Vám predkladáme vyhodnotenie pripomienok k Všeobecne záväznému nariadeniu č. 64 o regulovaní parkovania vozidiel na vymedzenom území mesta Stará Ľubovňa.

Dňa 26.11.2019 bol na úradnej tabuli mesta Stará Ľubovňa a na webovej stránke mesta zverejnený návrh zmeny VZN č. 64, čím začala plynúť 10 dňová lehota na pripomienkové konanie. Dátum ukončenia pripomienkového konania bol dňa 08.12.2019. V tejto lehote boli zaslané mestu Stará Ľubovňa na mailovú adresu [katarina.zeleznikova@staralubovna.sk](mailto:katarina.zeleznikova@staralubovna.sk) a písomne do podateľne MsÚ Stará Ľubovňa nasledovné pripomienky:

Dňa 06.12.2019 od p. Štefančíkovej na e-mailovú adresu:

*,, Touto cestou chcem upozorniť na nedostatky v návrhu na platenie parkovného . Nenašla som výšku parkovného pre osoby  Ťzp .(bezplatné parkovanie), ako je to v meste Poprad a rezidentske parkovanie pre tieto osoby v sume 5 Eur v meste Košice a nie 1OO Eur ako je váš návrh. Vzorom pre naše mesto je vhodné vychádzať  z okolia Košice, Poprad a Prešov  . Potreba prihliadať na prijmi obyvateľov v našom okrese. Nedostatok vidím taktiež v hľadaní miesta na parkovanie zakúpenie stieracieho kupónu ,cestu späť k autu a o pol hodiny si môžem isť zakúpiť nový kupón. V čakárni lekára strávim 3-5 hod ? Pri odchode strácate poradie.“*

Výška **ročnej parkovacej karty** pre obyvateľov ŤZP a abonentov ŤZP je určená v návrhu VZN č. 64 v čl. 4 ods. 7, a to v celkovej ročnej sume 100,00 Eur pre 1 vozidlo. Výška **jednorazového parkovného** pre osobný automobil vo VZN pre ŤZP nie je stanovená. Okrem zakúpenia stieracieho kupónu v označených predajniach je možné parkovacie miesto zakúpiť aj zaslaním SMS. V prípade, ak občania potrebujú zakúpiť parkovacie miesto len prostredníctvom stieracieho kupónu, je potrebné, aby pri kúpe kupónu zakúpili miesto na nevyhnutný čas, to znamená, že je možné zakúpiť aj na 8 hodín.

Dňa 05.12.2019 od Okresného úradu Stará Ľubovňa do podateľne MsÚ Stará Ľubovňa:

*- viď príloha tohto mailu*

Okresný úrad Stará Ľubovňa navrhuje ponechať parkovacie miesta pre zamestnancov MV SR na parkovisku nachádzajúcom sa pred Okresným úradom Stará Ľubovňa a taktiež 2 parkovacie miesta pred Bielym domom pre zamestnancov Okresného úradu.

O úsekoch miestnych komunikácií a parkovísk na dočasné parkovanie motorových vozidiel môže rozhodnúť len Mestské zastupiteľstvo, preto v tomto prípade je to len na zvážení zastupiteľstva.

**Ing. Aleš Solár, v.r.**

**prednosta MsÚ**