

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: IX/2019**

**Dňa:** 11.12.2019

**K bodu programu:** **č. 11**

**Názov materiálu: Návrh zmeny VZN č. 64 o regulovaní parkovania vozidiel na vymedzenom území mesta Stará Ľubovňa**

**Materiál obsahuje**: Návrh uznesenia

Dôvodová správa

Návrh VZN č. 64

**Materiál predkladá:**  Ing. Aleš Solár

prednosta Mestského úradu

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

ved. odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni

**schvaľuje**

zmenu Všeobecne záväzného nariadenia č. 64 o regulovaní parkovania vozidiel na vymedzenom území mesta Stará Ľubovňa v zmysle predloženého návrhu.

**D ô v o d o v á s p r á v a**

# Z dôvodu technického doriešenia prípravy regulovaného parkovania navrhujeme zmenu VZN o  regulovaní parkovania vozidiel na vymedzenom území mesta Stará Ľubovňa.



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné**

**nariadenie č. 64**

**O REGULOVANÍ PARKOVANIA VOZIDIEL**

**NA VYMEDZENOM ÚZEMÍ MESTA STARÁ ĽUBOVŇA**

**Návrh tohto všeobecne záväzného nariadenia v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov:**

|  |  |
| --- | --- |
| Návrh vyvesený na úradnej tabuli mesta dňa: | 26.11.2019 |
| Návrh zverejnený na internetovej stránke mesta dňa: | 26.11.2019 |
| Dátum začiatku lehoty na pripomienkové konanie: | 26.11.2019 |
| Dátum ukončenia lehoty pripomienkového konania: | 08.12.2019 |
| Vyhodnotenie pripomienok k návrhu VZN uskutočnené dňa: | 09.12.2019 |

Pripomienky zaslať:

* **písomne na adresu:**  Mesto Stará Ľubovňa, Mestský úrad, Obchodná 1,

064 01 Stará Ľubovňa

* **elektronicky na adresu:** [katarina.zeleznikova@staralubovna.sk](mailto:katarina.zeleznikova@staralubovna.sk),

michal.zid@staralubovna.sk

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

**Schválené všeobecne záväzné nariadenie:**

|  |  |
| --- | --- |
| Na rokovaní MsZ v Starej Ľubovni: |  |
| Vyhlásené vyvesením na úradnej tabuli mesta: |  |
| VZN nadobúda účinnosť dňom: |  |



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe zákona č. 369/1990 Zb. o obecnom zriadení v znení neskorších predpisov a  podľa § 6a zákon č.135/1961 Z. z. o pozemných komunikáciách (cestný zákon) v znení neskorších predpisov v y d á v a

**Všeobecne záväzné**

**nariadenie č.64**

**O REGULOVANÍ PARKOVANIA VOZIDIEL**

**NA VYMEDZENOM ÚZEMÍ MESTA STARÁ ĽUBOVŇA**

**schválené uznesením MsZ č. V/2019 pod č. 152 zo dňa 25.04.2019**

**úpravy a doplnky:**

**uznesenie MsZ č. VII/2019 pod č. 269 zo dňa 05.09.2019,**

**uznesenie MsZ č. ............. pod č. .... zo dňa ......**

# Čl. 1

# Úvodné ustanovenie

Účelom tohto Všeobecne záväzného nariadenia (ďalej len „nariadenia“) je regulovanie dočasného parkovania vozidiel na vymedzenom území Mesta Stará Ľubovňa (ďalej len „mesto“). Toto nariadenie vymedzuje úseky miestnych komunikácií a parkovísk na dočasné parkovanie motorových vozidiel (ďalej len „parkovacie miesta“) na území mesta, spôsob zabezpečenia prevádzky parkovacích miest, výšku úhrady za dočasné parkovanie motorových vozidiel, spôsob jej platenia a spôsob preukázania jej zaplatenia.

# Čl. 2

# Vymedzenie úsekov miestnych komunikácií a parkovísk s regulovaným dočasným parkovaním motorových vozidiel

1. Na dočasné parkovanie motorových vozidiel sú vymedzené úseky miestnych komunikácií a parkovísk, rozdelené do parkovacích zón, ktoré sú uvedené v Prílohe č. 1 v popisnej forme a v grafickej forme v Prílohe č. 2 tohto nariadenia (ďalej len „Úseky s regulovaným parkovaním“).
2. Úseky s regulovaným parkovaním sú určené použitím príslušných dopravných značiek oznamujúcich, že sa jedná o „Parkovisko – parkovacie miesta s plateným státím, s dodatkovou tabuľkou E 12“ dodatková tabuľka s textom“, na ktorej sú uvedené údaje o zóne, v akom čase je parkovisko spoplatnené, za akých podmienok možno parkovisko používať, vrátane spôsobu úhrady, prípadne vyznačenie symbolu spôsobu státia a podľa možností vodorovným dopravným značením.

# Čl. 3

# Spôsob zabezpečenia prevádzky parkovacích miest

1. Prevádzku parkovacích miest v úsekoch s regulovaným parkovaním zabezpečuje ~~Mesto Stará Ľubovňa~~ Mesto Stará Ľubovňa (ďalej len „prevádzkovateľ)[[1]](#footnote-1).
2. Mesto Stará Ľubovňa ~~a~~  ako prevádzkovateľ si e právo uzavrieť parkovisko z dôvodov technických, prevádzkových a v prípade potreby využitia parkoviska na iný účel.

# Čl. 4

# Výška úhrady za dočasné parkovanie

1. Úhrada za dočasné parkovanie motorových vozidiel (ďalej len „parkovné) na úsekoch s regulovaným parkovaním sa vyberá na jedno parkovacie miesto, za každú začatú hodinu, prípadne za jeden rok ( 365 kalendárnych dní odo dňa zakúpenia). Úhrada prebieha zakúpením stieracieho ~~parkovacieho~~ lístka v ~~v~~ označenej predajni, zaslaním sms v predpísanom tvare, alebo použitím príslušnej mobilnej aplikácie, prípadne zakúpením príslušnej parkovacej karty.
2. Parkovné sa platí na všetkých úsekoch s regulovaným parkovaním od pondelka do piatku v čase od 7.00 – 16.00 hod.
3. Parkovanie je bezplatné v dňoch pracovného pokoja, štátnych sviatkov, okrem času konania Ľubovnianskeho jarmoku a príležitostných trhov. Mesto Stará Ľubovňa ako prevádzkovateľ si vyhradzuje právo zmeniť obdobie bezplatného parkovania.
4. Presun vozidla na iné parkovacie miesto v rámci úsekov s regulovaným parkovaním a zotrvanie na ňom je možné po celú dobu úhrady za dočasné parkovanie.
5. Výška jednorazového parkovného pre osobný automobil je:
   1. **0,50 € / ~~hodinu pri zaplatení v parkovacom automate,~~ hodinu pri zakúpení stieracieho parkovacieho lístka v označených predajniach**
   2. **~~3,00 € / deň pri zaplatení v parkovacom automate,~~**
   3. **~~0,45 € / hodinu pri zaplatení prostredníctvom mobilnej aplikácie,~~ 0,30 € za prvú hodinu a 0,50 € za každú ďalšiu začatú hodinu pri zaplatení prostredníctvom sms správy**
   4. **~~2,95 € / deň pri zaplatení prostredníctvom mobilnej aplikácie~~. 0,25 € za prvú hodinu a 0,45 € za každú ďalšiu začatú hodinu pri zaplatení prostredníctvom mobilnej aplikácie.**
6. Rezidentská karta umožňuje držiteľovi parkovanie vo vymedzenej zóne podľa miesta trvalého pobytu. Jej vydanie je spoplatnené sumou 10 €.
7. Ročná parkovacia karta je platná na všetkých parkoviskách s regulovaným parkovaním a je spoplatnená sumou nasledovne:

|  |  |  |  |  |  |
| --- | --- | --- | --- | --- | --- |
|  |  |  | *1. vozidlo* | *2. vozidlo* | *3. vozidlo* |
| *Obyvateľ mesta FO/PO* | | | 150,00 € | 300,00 € | 500,00 € |
| *Obyvateľ mesta ZŤP* | | | 100,00 € | 200,00 € | 400,00 € |
|  |  |  |  |  |  |
| *Abonent FO/PO* | |  | 200,00 € | 400,00 € | 600,00 € |
| *Abonent ZŤP 150€* | |  | 100,00 € | 200,00 € | 400,00 € |
|  | |  |  |  |  |

8. V prípade zakúpenia karty pre 4. a ďalšie vozidlo sa cena určí ako 1,5 násobok ceny poslednej zakúpenej karty.

9. Parkovacie karty vydáva Mesto. Podmienky pre vydanie jednotlivých typov kariet sú uvedené v prílohe č. 3.

10. Od úhrady za dočasné parkovanie motorových vozidiel sú oslobodené služobné vozidlá používané v rámci výkonu štátnej správy, Mestského úradu v Starej Ľubovni, mestských spoločností, Mestskej polície Mesta Stará Ľubovňa a Záchrannej zdravotnej služby. Vozidlá, ktoré majú byť oslobodené je potrebné vopred zaevidovať prostredníctvom online formuláru.

# Čl. 5

# Spôsob platenia úhrady za dočasné parkovanie

1. Úhradu za dočasné parkovanie motorového vozidla je možné platiť:
   1. zakúpením stieracieho parkovacieho lístka v označených predajniach,
   2. zaslaním sms v predpísanom tvare,
   3. prostredníctvom mobilnej aplikácie,
   4. zakúpením príslušnej parkovacej karty, ktorú je možné zakúpiť prostredníctvom online žiadosti uverejnenej na webovom sídle Mesta, prípadne v pokladni Mestského úradu v Starej Ľubovni, Obchodná 1, 064 01 Stará Ľubovňa.
2. Úhrada za dočasné parkovanie v dobe uvedenej v článku 4 tohto nariadenia, na úsekoch s regulovaným parkovaním musí byť zaplatená vopred na celý čas dočasného parkovania.

# Čl. 6

# Spôsob preukázania zaplatenia úhrady za dočasné parkovanie

1. Zaplatenie parkovného sa preukazuje:
   1. platným, vyznačeným stieracím parkovacím lístkom
   2. potvrdzujúcou spätnou sms správou pri platbe prostredníctvom predpísanej sms
   3. iným elektronickým dokladom pri platbe prostredníctvom mobilnej aplikácie (spätná elektronická správa na užívateľskom účte mobilnej webovej aplikácie)
2. Vyznačený stierací parkovací lístok musí byť ý zvnútra, na viditeľnom mieste za čelným sklom motorového vozidla tak, že všetky potrebné údaje na ňom sú zvonku vozidla čitateľné.
3. Časovo nespotrebovaná časť úhrady sa platiteľovi úhrady nevracia.

# Čl. 7

# Kontrolná činnosť

Kontrolnú činnosť nad dodržiavaním tohto všeobecne záväzného nariadenia na území mesta Stará Ľubovňa vykonávajú:

1. poverení zamestnanci Mestského úradu v Starej Ľubovni,
2. Hlavný kontrolór mesta Stará Ľubovňa,
3. Mestská polícia mesta Stará Ľubovňa.

# Čl. 8

# Sankcie

1. Porušenie tohto nariadenia bude sankcionované v zmysle zákona č. 372/1990 Zb. o priestupkoch v znení neskorších zmien a doplnkov.
2. Pri zistení závažného alebo opakovaného porušenia tohto VZN, môže Mesto Stará Ľubovňa uložiť právnickej osobe alebo fyzickej osobe oprávnenej na podnikanie pokutu podľa § 27b zákona č. 369/1990 Zb. o obecnom zriadení v znení neskorších predpisov.

# Čl. 9

# Záverečné ustanovenia

1. Všeobecne záväzné nariadenie bolo schválené uznesením MsZ č. V/2019 dňa 25.04.2019, uznesením č. 152 a nadobúda účinnosť dňa 01.10.2019.
2. Všeobecne záväzné nariadenie č. 64 o regulovaní parkovania vozidiel na vymedzenom území mesta Stará Ľubovňa nadobúda účinnosť odo dňa 01.04.2020.
3. Zmena Všeobecne záväzného nariadenia č. 64 schválená uznesením č. **269** z rokovania MsZ v Starej Ľubovni č. VII/2019 zo dňa 05.09.2019.
4. Zmena Všeobecne záväzného nariadenia č. 64 schválená uznesením č. **......** z rokovania MsZ v Starej Ľubovni č. ...... zo dňa ........ .

**PhDr. Ľuboš Tomko, v.r.**

**primátor mesta**

**Príloha č. 1 k VZN č. 64**

Vymedzenie úsekov miestnych komunikácií a parkovísk s regulovaným dočasným parkovaním motorových vozidiel





|  |  |
| --- | --- |
| **Lokalita** | **Zóna** |
| Námestie sv. Mikuláša V.č.4 | A |
|  |  |
| Farbiarska, Garbiarska II.v.č. 5 | B |
| Levočská - zadné traktyV.č.2 | B |
| Levočská- Pri Jakubianskej zastávke V.č.1 | B |
|  |  |
| Pod Mestským úradom V.č.3 | C |
| 17. Novembra - oproti Gymnáziu II.v.č.2 | C |
|  |  |
| NGŠ -Pošta, Starý cintorín (v.č.8) | D |
| NGŠ -Okresný úrad V.č. 5 | D |
| 17. Novembra - DK V.č.7 | D |
|  |  |
| Pri Nemocnici, pred lekárňou V.č.6 | E |
| Pri Nemocnici V.č.6 | E |
| Jednosmerky Budovateľská II.v.č. 4 | E |
| Jednosmerkra Obrancov mieru (Prokuratúra)II.v.č. 4 | E |
| Budovateľská - Lekári (Suchá, Orlovský) II.v.č. 4 | E |
| Budovateľská- Za BD, kvetinárstvom II.v.č. 4 | E |


\* v zóne A nebudú vydávané rezidentské karty v zmysle článku Čl. 4., ods. 6. Žiadateľom s trvalým pobytom v zóne A bude vydaná rezidentská karta pre zónu B.


**Príloha č. 2 k VZN č. 64**


Grafické vymedzenie úsekov miestnych komunikácií a parkovísk s regulovaným dočasným parkovaním motorových vozidiel

























**Príloha č. 3 k VZN č. 64**

**Podmienky pre vydanie jednotlivých typov parkovacích kariet**

Parkovacie karty budú vydávané len fyzickým a právnickým osobám, ktoré majú voči Mestu Stará Ľubovňa uhradené všetky záväzky.

**1) Rezidentská karta (RK)**

Na základe online žiadosti na vydanie RK a splnení nižšie uvedených podmienok, môže prevádzkovateľ regulovaného parkovania vydať rezidentovi - obyvateľovi RK rezidentskú kartu.

RK môže byť vydaná obyvateľovi (fyzickej osobe) s trvalým pobytom v parkovacej zóne (ďalej len PZ), ktorý je zároveň aj vlastníkom, resp. držiteľom motorového vozidla. Pri výdaji RK je žiadateľ povinný predložiť tieto doklady :

a) občiansky preukaz,

b) technický preukaz vozidla, v ktorom je žiadateľ uvedený ako vlastník, resp. držiteľ vozidla v zmysle ustanovenia § 2 ods. 2 písm. c) zákona č. 8/2009 Z. z. o cestnej premávke a o zmene a doplnení niektorých zákonov; pričom evidenčné číslo vozidla (ďalej len EČV) bude priradené k RK.

Nárok na vydanie RK má žiadateľ, ktorý predloží technický preukaz vozidla, v ktorom je ako vlastník, resp. držiteľ vozidla uvedená PO, alebo FO podnikateľ, ktorá má v zmysle živnostenského registra oprávnenie poskytovať služby operatívneho leasingu a s ktorou má žiadateľ uzatvorenú zmluvu o poskytovaní operatívneho leasingu. Existenciu nároku na vydanie RK žiadateľ preukáže uzatvorenou Zmluvou o operatívnom leasingu.

Platnosť RK je 1 rok. Právo držiteľa RK je obmedzené na dobu platnosti karty, prípadne do doby dokiaľ má platný trvalý pobyt v danej parkovacej zóne. Zmenu údajov je povinný držiteľ RK bezodkladne nahlásiť prevádzkovateľovi, v opačnom prípade karta zanikne - držiteľ RK nebude mať nárok na vrátenie alikvotnej časti už uhradenej sumy.

Obyvatelia s trvalým pobytom v PZ, ktorí sú zároveň vlastníkmi, resp. držiteľmi motorového vozidla, majú nárok na vydanie jednej RK na bytovú jednotku.

Obnova RK je možná najneskôr jeden kalendárny mesiac pred uplynutím platnosti pôvodnej karty.

**2) Ročná karta – Obyvateľ mesta (RK OM) pre FO/PO, ZŤP**

Na základe online žiadosti na vydanie RK OM a splnení nižšie uvedených podmienok, môže prevádzkovateľ regulovaného parkovania vydať obyvateľovi fyzickej osobe / právnickej osobe RK OM.

RK OM môže byť vydaná obyvateľovi (fyzickej osobe) s trvalým pobytom v Meste Stará Ľubovňa, (resp. právnickej osobe ) so sídlom na území Mesta Stará Ľubovňa (ďalej len „Mesto“), ktorý je zároveň aj vlastníkom, resp. držiteľom motorového vozidla. Pri výdaji RK OM je žiadateľ povinný predložiť tieto doklady :

a) občiansky preukaz, pre fyzické osoby ( RK OM FO)

b) živnostenský list alebo výpis z Obchodného registra, resp. iný doklad, ktorým je možné preukázať podnikateľskú činnosť a z predloženého dokladu je zrejmé sídlo, pre právnické osoby ( RK OM PO)

c) technický preukaz vozidla, v ktorom je žiadateľ uvedený ako vlastník, resp. držiteľ vozidla v zmysle ustanovenia § 2 ods. 2 písm. c) zákona č. 8/2009 Z. z. o cestnej premávke a o zmene a doplnení niektorých zákonov; pričom evidenčné číslo vozidla (ďalej len EČV) bude priradené k RK OM.

d) platný preukaz ZŤP, pre fyzické osoby žiadajúce o vydanie ročnej parkovacej karty RK OM FO ZŤP

Nárok na vydanie RK OM má žiadateľ, ktorý predloží technický preukaz vozidla, v ktorom je ako vlastník, resp. držiteľ vozidla uvedená PO, alebo FO podnikateľ, ktorá má v zmysle živnostenského registra oprávnenie poskytovať služby operatívneho leasingu a s ktorou má žiadateľ uzatvorenú zmluvu o poskytovaní operatívneho leasingu. Existenciu nároku na vydanie RK žiadateľ preukáže uzatvorenou Zmluvou o operatívnom leasingu.

Platnosť RK OM je 1 rok. Právo držiteľa RK OM je obmedzené na dobu platnosti karty, prípadne do doby dokiaľ má platný trvalý pobyt, sídlo na území Mesta. Zmenu údajov je povinný držiteľ RK OM bezodkladne nahlásiť prevádzkovateľovi, v opačnom prípade karta zanikne - držiteľ RK OM nebude mať nárok na vrátenie alikvotnej časti už uhradenej sumy.

Obnova RK OM je možná najneskôr jeden kalendárny mesiac pred uplynutím platnosti pôvodnej karty.

**3) Ročná karta – Abonent (RK AB) pre FO/PO, ZŤP**

Na základe online žiadosti na vydanie RK AB a splnení nižšie uvedených podmienok, môže prevádzkovateľ regulovaného parkovania vydať obyvateľovi fyzickej osobe / právnickej osobe RK AB.

RK AB môže byť vydaná žiadateľovi (fyzickej osobe) bez trvalého pobytu v Meste,( resp. právnickej osobe ) so sídlom inde ako na území Mesta Stará Ľubovňa , ktorý je zároveň aj vlastníkom, resp. držiteľom motorového vozidla. Pri výdaji RK AB je žiadateľ povinný predložiť tieto doklady :

a) občiansky preukaz, pre fyzické osoby (RK AB FO)

b) živnostenský list alebo výpis z Obchodného registra, resp. iný doklad, ktorým je možné preukázať podnikateľskú činnosť a z predloženého dokladu je zrejmé sídlo, pre právnické osoby (RK AB PO)

c) technický preukaz vozidla, v ktorom je žiadateľ uvedený ako vlastník, resp. držiteľ vozidla v zmysle ustanovenia § 2 ods. 2 písm. c) zákona č. 8/2009 Z. z. o cestnej premávke a o zmene a doplnení niektorých zákonov; pričom evidenčné číslo vozidla (ďalej len EČV) bude priradené k RK AB.

d) platný preukaz ZŤP, pre fyzické osoby žiadajúce o vydanie ročnej parkovacej karty RK AB FO ZŤP

Nárok na vydanie RK AB má žiadateľ, ktorý predloží technický preukaz vozidla, v ktorom je ako vlastník, resp. držiteľ vozidla uvedená PO, alebo FO podnikateľ, ktorá má v zmysle živnostenského registra oprávnenie poskytovať služby operatívneho leasingu a s ktorou má žiadateľ uzatvorenú zmluvu o poskytovaní operatívneho leasingu. Existenciu nároku na vydanie RK žiadateľ preukáže uzatvorenou Zmluvou o operatívnom leasingu.

Platnosť RK AB je 1 rok. Právo držiteľa RK AB je obmedzené na dobu platnosti karty.. Zmenu údajov je povinný držiteľ RK AB bezodkladne nahlásiť prevádzkovateľovi, v opačnom prípade karta zanikne - držiteľ RK AB nebude mať nárok na vrátenie alikvotnej časti už uhradenej sumy.

Obnova RK AB je možná najneskôr jeden kalendárny mesiac pred uplynutím platnosti pôvodnej karty.

1. § 3d ods. 5 písm. d) zákona č. 135/1961 Zb. o pozemných komunikáciách [↑](#footnote-ref-1)