

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** IX/2019

**Dňa:** 11.12.2019

**K bodu programu:** **č. 10.2**

**Názov materiálu:** **Projekt „Zvýšenie miery zhodnocovania BRKO v meste Stará Ľubovňa“ – návrh na schválenie podania žiadosti o poskytnutie NFP a spolufinancovania projektu**

**Materiál obsahuje:** Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Mgr. Emília Mačugová

Projektový referent

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **s c h v a ľ u j e**
2. predloženie žiadosti o poskytnutie nenávratného finančného príspevku z Kohézneho fondu a štátneho rozpočtu, prostredníctvom Operačného programu Kvalita životného prostredia, na základe 56. výzvy s kódom OPKZP-P01-SC111-2019-56, vyhlásenej Ministerstvom životného prostredia Slovenskej republiky ako riadiaceho orgánu pre Operačný program Kvalita životného prostredia, na projekt **„Zvýšenie miery zhodnocovania BRKO v meste Stará Ľubovňa“**;
3. zabezpečenie realizácie projektu v súlade s výzvou;
4. zabezpečenie povinného spolufinancovania projektu vo výške 5% čiže ................... € z celkových oprávnených výdavkov vo výške ......................... €;
5. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj uznesenie mestského zastupiteľstva o zabezpečení spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom a zároveň ako spolufinancovanie prípadnej celkovej výšky neoprávnených výdavkov identifikovaných na základe zníženia výšky celkových oprávnených výdavkov projektu, ku ktorému môže dôjsť v procese posudzovania žiadosti o NFP.

Uvažovaný NFP bude spolufinancovaný v nasledujúcej schéme:

* 95 % Kohézny fond + Štátny rozpočet
* 5% Žiadateľ – Mesto Stará Ľubovňa

Predmetom žiadosti o poskytnutie NFP na realizáciu projektu **„Zvýšenie miery zhodnocovania BRKO v meste Stará Ľubovňa“** budú aktivity zamerané na zhodnocovanie biologicky rozložiteľného odpadu v zmysle rekonštrukcie existujúceho zariadenia (kompostárne) na zhodnocovanie biologicky rozložiteľného komunálneho odpadu (BRKO) a obstarania iných hnuteľných veci potrebných na prevádzku zariadenia na zhodnocovanie BRKO.

Žiadosť o poskytnutie nenávratného finančného príspevku sa podáva riadiacemu orgánu pre Operačný program Kvalita životného prostredia, a to Ministerstvu životného prostredia SR. Termín uzavretia prvého hodnotiaceho kola je 31.12.2019.