

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál na rokovanie Mestského zastupiteľstva v Starej Ľubovni

**Číslo: IX/2019**

**Dňa: 11.12.2019**

**K bodu programu:** **č. 6.2**

**Názov materiálu:** Návrh Akčného plánu pre napĺňanie Koncepcie práce

s mládežou v meste Stará Ľubovňa na roky 2020 – 2021

**Materiál obsahuje**: Návrh uznesenia

Návrh Akčného plánu pre napĺňanie Koncepcie práce

s mládežou v meste Stará Ľubovňa na roky 2020 – 2021

**Materiál predkladá**: PhDr. Marta Hanečáková, PhD.,

riaditeľka CVČ v Starej Ľubovni

**Materiál vypracovali:** PhDr. Marta Hanečáková, PhD.,

riaditeľka CVČ v Starej Ľubovni,

PaedDr. Eva Kollárová,

vedúca oddelenia školstva, kultúry, športu a mládeže

a kolektív

**Materiál p r e r o k o v a n ý**

* na zasadnutí Komisie vzdelávania, kultúry a cestovného ruchu 20.11.2019

Prijaté uznesenie :

Komisia prerokovala a odporúča schváliť Návrh Akčného plánu pre napĺňanie Koncepcie práce s mládežou v meste Stará Ľubovňa na roky 2020 – 2021

v zmysle predloženého návrhu.

* v Mestskej školskej rade 21.11.2019

Prijaté uznesenie :

MŠR prerokovala a odporúča schváliť Návrh Akčného plánu pre napĺňanie Koncepcie práce s mládežou v meste Stará Ľubovňa na roky 2020 – 2021

v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého návrhu

**schvaľuje**

Akčný plán pre napĺňanie Koncepcie práce s mládežou v meste Stará Ľubovňa na roky 2020 – 2021 v zmysle predloženého návrhu.

**AKČNÝ PLÁN**

**PRE NAPĹŇANIE KONCEPCIE PRÁCE S MLÁDEŽOU**

**MESTA STARÁ ĽUBOVŇA**

**NA ROKY 2020 – 2021**

**Dokument vypracovalo Mesto Stará Ľubovňa v spolupráci s Centrom voľného času v Starej Ľubovni na základe diskusie s aktérmi mládežníckej politiky.**

Koncepcia rozvoja práce s mládežou na roky 2020 – 2027 (ďalej len „Koncepcia“) je strategickým dokumentom miestnej politiky, ktorý špecifikuje prioritné ciele Mesta Stará Ľubovňa v oblasti práce s mládežou do roku 2027. Nadväzuje na Stratégiu Slovenskej republiky pre mládež na roky 2014 – 2020 tým, že prispieva k napĺňaniu strategických cieľov pre oblasť práce s mládežou.

Implementácia Koncepcie rozvoja práce s mládežou na roky 2020 – 2027 počíta s vytvorením troch akčných plánov do roku 2027. Prvý akčný plán na obdobie 2020 – 2021, druhý na obdobie 2022 – 2023, tretí na obdobie 2024 – 2027. Aby bola zabezpečená kontinuita a nadväznosť týchto akčných plánov, plány budú priebežne vyhodnocované a výstupy budú zohľadnené pri príprave nasledujúcich akčných plánov.

Za implementáciu Koncepcie rozvoja práce s mládežou na roky 2020 – 2027 je zodpovedné Mesto Stará Ľubovňa a vykonáva ju v spolupráci s organizáciou Centrum voľného času v Starej Ľubovni a ďalšími subjektmi v meste.

Monitoring a sledovanie napĺňania koncepcie vykonáva Pracovná skupina vytvorená z radov odborníkov a spolupracovníkov v oblasti práce s mládežou v meste Stará Ľubovňa.

Akčný plán je rozdelený na dve časti. Prvá časť sa týka podpory pravidelne sa opakujúcich a realizovaných aktivít, ktoré už majú tradíciu. Druhá časť sa týka podpory mladých ľudí v troch oblastiach, a to:

**1. Vzdelávanie, zamestnanosť, tvorivosť a podnikavosť, dobrovoľníctvo**

**2. Participácia, práca s mládežou, mládež a svet, medzinárodné dobrovoľníctvo**

**3. Inklúzia, životné prostredie, zdravie a životný štýl, dobrovoľníctvo v oblasti ekológie a environmentálnych aktivít**

Každá oblasť obsahuje definované ciele, ktoré je potrebné naplniť v priebehu rokov 2020 – 2027. Následne akčný plán uvádza opatrenia, ako tieto ciele môžu byť dosiahnuté, gestorov jednotlivých cieľov a partnerov, ktorí sa spolupodieľajú na ich splnení a termíny ukončenia úloh.

**I. VŠEOBECNÁ OBLASŤ PODPORY**

Vízia

**Mesto podporuje mládež v jej všestrannom osobnom rozvoji a rozvoji jej vedomostí, zručností a kompetencií**

**Priority**

Podpora činnosti organizácií, inštitúcií, občianskych združení, neformálnych skupín mládeže prostredníctvom podporných programov Mesta

**Cieľ**

Podporovať a zlepšovať aktivity, ktoré majú stabilné miesto v podpore mládež v meste Stará Ľubovňa a ktoré prostredníctvom Všeobecne záväzného nariadenia č. 44 O POSKYTOVANÍ DOTÁCIÍ zo dňa 10. 12. 2015 sú pravidelne podporované.

**Opatrenia**

1.Prostredníctvom vytvorených stabilných aktivít inštitúciami, spolkami, neformálnymi skupinami mladých ľudí, občianskymi združeniami v meste SĽ podporovať aktívnu participáciu mladých ľudí, získavanie zručností, vedomostí a postojov k aktuálne riešeným otázkam v meste Stará Ľubovňa. Udržanie tradičných aktivít s prvkom modernizácie.

K takýmto aktivitám radíme

**Živé knihy** (prostredníctvom životných príbehov motivácia mladých ľudí k lepšiemu uplatneniu sa v živote, osobná inšpirácia)

**Pecha Kucha** (príležitosť na prezentáciu nadaných umelcov)

**Školenia mladých lektorov, animátorov letných aktivít** (príprava mladých ľudí na lektorské služby – krátkodobé zamestnanie)

**Festival UM UM** (podpora alternatívneho umenia mladých ľudí)

**Bubnovačka** (prevencia, upozornenie na problémy deti a mládeže)

**KILO** (charitatívna zbierka, ktorá pomáha sociálne slabším rodinám, realizovaná mladými ľuďmi)

**Festival ZDRUFF** (prezentácia horských filmov spojená s predstavením výnimočných ľudí)

**Cyklostopy fest a** **Memoriál Jozefa Hutníka** (podpora zdravého životného štýlu, podpora športu)

**Deň zeme** (aktívna participácia mladých ľudí na ochrane životného prostredia a na pripomenutie si našej závislosti na cenných daroch, ktoré nám poskytuje Zem)

**Súhvezdie umenia** (podpora talentovanej mládeže v oblasti výtvarného umenia)

**Gestor**

Jednotlivé organizácie, inštitúcie, občianske združenia a organizácie zabezpečujúce menované aktivity

**Termín**

2020 – 2021

**OBLASŤ PODPORY**

**1. Vzdelávanie, zamestnanosť, tvorivosť a podnikavosť, dobrovoľníctvo**

**Vízia**

**Mesto podporuje mládež v jej všestrannom osobnom rozvoji a rozvoji jej vedomostí, zručností a kompetencií**

**Priority**

Podpora rozvoja kompetencií a informovanosti zástupcov a koordinátorov ŽŠR. Podpora spolupráce formálneho a neformálneho vzdelávania pri rozvoji kompetencií mladých ľudí

**Cieľ**

**1. Iniciovať a podporovať aktivity zamerané na rozvoj, vzdelávanie a pomoc mládežníckym štruktúram a stretávaniu koordinátorov ŽŠR a mladých lídrov.**

Opatrenia (aktivity, činnosť)

1.1 Podporovať aktivity a vzdelávanie mladých ľudí vytvorením podporných nástrojov, ktoré budú podnecovať spoluprácu, sieťovanie organizácií.

1.2 Zabezpečiť analýzu fungovania ŽŠR na ZŠ a SŠ v meste Stará Ľubovňa a následne nastaviť systém spolupráce a vymieňania skúseností.

1.3 Vytvoriť priestor (online, fyzicky), kde budú mať možnosť mladí ľudia získavať informácie o vzdelávaní, pracovných možnostiach, štúdiu, aktivitách, ktoré sú pre mladých ľudí.

Aktivity

**Večerná univerzita mladého Ľubovňana**

**Pracovné stretnutia koordinátorov a členov ŽŠR ZŠ a SŠ**

**KONTAKT – miesto pre stretnutia**

**Spoločný portál na zverejňovanie informácií o aktivitách pre mladých**

Gestor

Mesto Starí Ľubovňa

Partneri

Centrum voľného času

Termín 2020 – 2021

**2. Participácia, práca s mládežou, mládež a svet, medzinárodné dobrovoľníctvo**

**Vízia**

**Mesto podporuje mládež v jej všestrannom osobnom rozvoji a rozvoji jej vedomostí, zručností a kompetencií**

**Priority**

**1. Mapovanie potrieb mladých ľudí a koordinácia práce s mládežou na úrovni mesta**

**Cieľ**

Rozvíjať formy participácie mládeže na verejnom živote a podporovať výchovu a vzdelávanie detí a mládeže k aktívnemu demokratickému občianstvu, podporovať mladých lídrov.

**Opatrenia (aktivity, činnosť)**

2.1 Rozvíjať kľúčové kompetencie mládeže podporou aktívnej participácie na živote mesta.

2.2.Prostredníctvom vzdelávania zabezpečiť zvyšovanie vedomostí mladých ľudí o systéme fungovania verejnej správy a o ich občianskych právach a možnostiach participácie.

2.3 Prostredníctvom prieskumov a analýz vykonaných v širokej spolupráci aktérov z rôznych oblastí života mládeže (zdravie, zdravý životný štýl, sociálne zázemie, prevencia, kriminalita...), zmapovať potreby a aktuálne trendy mladých ľudí v meste Stará Ľubovňa. Na základe vyhodnotenia výsledkov výstupy následne prenášať do ďalších akčných plánov smerujúcich k zlepšeniu života mladých v našom meste.

Aktivity

**Mládežnícky čin roka** (verejné ocenenie naj mládežníka, spracovanie štatútu oceňovania a vyhlásenie oceňovania)

**Verejné zasadnutie Mládežníckeho parlamentu** (zasadnutie Mládežníckeho parlamentu mesta Stará Ľubovňa spolu s poslancami mestského zastupiteľstva – spoločné rokovanie)

**Argumentujem – teda som** (vytvorenie diskusného fóra k potrebám mladých ľudí)

**Vytvorenia pracovnej skupiny odborníkov v oblasti práce s mládežou na území Mesta Stará Ľubovňa**

**Gestor**

Mesto Stará Ľubovňa

Centrum voľného času

**Partneri**

ZŠ a SŠ v meste Stará Ľubovňa

Okresné riaditeľstvo policajného zboru

ÚPSVaR SR

Občianske združenia pracujúce na území mesta Stará Ľubovňa

**Termín 2020- 2021**

**3. Inklúzia, životné prostredie, zdravie a životný štýl, dobrovoľníctvo v oblasti ekológie a environmentálnych aktivít**

**Vízia**

**Mesto podporuje mládež v jej všestrannom osobnom rozvoji a rozvoji jej vedomostí, zručností a kompetencií**

**Priority**

1. Rozvoj prevenčných aktivít a informovanosti v oblasti sociálnej inklúzie

2. Rozvoj vzdelávania v aktuálnych témach (ako extrémizmus, sekty, xenofóbia a kyberšikana)

3. Podpora vytvárania podmienok na športovanie a realizáciu voľnočasových aktivít zameraných na zdravý životný štýl mladých ľudí

**Cieľ**

Zachovať systém podpory prevádzkovania športovísk na území mesta. Zachovať a rozvíjať dotačné schémy zamerané na vytváranie príležitostí mladých ľudí na športové vyžitie a realizáciu voľnočasových aktivít.

**Opatrenia (aktivity, činnosť)**

3.1 Podporovať informačné, osvetové a výchovné kampane cielené na mládež v oblasti telesného a duševného zdravia na miestnej úrovni.

3.2 Podporovať pro-environmentálne a ekologicky udržateľné správanie mladých spotrebiteľov.

3.3 Podporiť aktivity a projekty zamerané na prevenciu a podporu duševného zdravia a udržiavania mentálnej kondície mládeže.

**Aktivity**

**Ľubovňa športuje –** deň športových aktivít pre všetky vekové kategórie prepojené so súborom seminárov o zdravom životnom štýle.

**Cyklus workshopov zameraných na prevenciu šikany, kyberšikany.**

**Deň pre moje mesto** – ochrana životného prostredia, čistenie mesta ...

**Gestor**

Komisia športu a mládeže

Okresné riaditeľstvo policajného zboru a ÚPSVaR

**Partneri**

ZŠ, SŠ v meste Stará Ľubovňa

CVČ

Organizácie a inštitúcie pracujúce s deťmi a mládežou

**Termín**

2020 – 2021